Εύκολη πίτσα με ανανά
Αυτή την πίτσα ή θα τη λατρέψετε ή θα τη μισήσετε δεν υπάρχει ενδιάμεσο! Είναι μια πανεύκολη και λαχταριστή πίτσα με φρέσκο ανανά και αλλαντικά της αρεσκείας σας. Ένας πολύ γευστικός αλλά και αναπάντεχος συνδυασμός.
4 μεγάλες αραβικές πίτες, 3 κουτ. σούπας πελτές ντομάτας, 4 κουτ. σούπας ελαιόλαδο, 1/2 κουτ. γλυκού ζάχαρη, 16 λεπτές φέτες ζαμπόν ή άλλο αλλαντικό της αρεσκείας μας, 2 φέτες από φρέσκο ανανά, κομμένη σε μικρά κομματάκια, 1 φλιτζ. τσαγιού παρμεζάνα, τριμμένη, 5-6 μεγάλα φύλλα βασιλικού, ψιλοκομμένα, αλάτι, φρεσκοτριμμένο πιπέρι
Για την εύκολη πίτσα με ανανά σε ένα μπολ ανακατεύουμε τον πελτέ ντομάτας, το λάδι, τη ζάχαρη και λίγο αλατοπίπερο.Αλείφουμε τις αραβικές πίτες με το μείγμα, μοιράζουμε το αλλαντικό, τον ανανά, πασπαλίζουμε με το τυρί και τις βάζουμε σε δύο λαμαρίνες του φούρνου.Φουρνίζουμε για 6-8 λεπτά ή μέχρι να λιώσει το τυρί. Ξεφουρνίζουμε και πασπαλίζουμε με το βασιλικό.Συνοδεύουμε με, με μια σαλάτα εποχής.
Αλεύρι (ζύμες),Αλλαντικά,Ανανάς,Τυρί